Document ID: 31980R2917

NEUVOSTON ASETUS (ETY) N:o 2917/80,
annettu 11 päivänä marraskuuta 1980,
asetuksen N:o 115/67/ETY muuttamisesta öljysiementen maailmanmarkkinahinnan määrittämisperusteiden osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (), sellaisena kuin se on viimeksi muutettuna asetuksella (ETY) N:o 1917/80 (), ja erityisesti sen 36 artiklan,
ottaa huomioon komission ehdotuksen,
sekä katsoo, että
asetuksen N:o 136/66/ETY 29 artiklan mukaisesti öljysiementen maailmanmarkkinahintaa määritettäessä hintanoteeraukset tarkistetaan tarvittaessa kilpailevien tuotteiden hintojen huomioon ottamiseksi, ja
markkinointivuonna 1980/1981 rapsi- ja rypsialalla esiintyvän poikkeuksellisen tilanteen johdosta olisi säädettävä maailmanmarkkinahinnan määrittämisen yhteydessä tehtävästä lisätarkistuksesta yhteisön siementen paremman menekin ja suurimman mahdollisen jauhatuskyvyn käytön mahdollistamiseksi; tätä varten olisi muutettava öljysiementen maailmanmarkkinahinnan ja rajanylityskohdan määrittämisperusteista 6 päivänä kesäkuuta 1967 annettu neuvoston asetus N:o 115/67/ETY (),
ON ANTANUT TÄMÄN ASETUKSEN:
1 artikla
Lisätään asetukseen N:o 115/67/ETY artikla seuraavasti:
"5 a artikla
Rapsin- ja rypsinsiementen maailmanmarkkinahinnan määrittämisessä huomioon otettava hinta tarkistetaan määrällä, joka on enintään samansuuruinen kuin 100 kilogramman rapsin- ja rypsinsiemeniä hinnan, johon on lisätty jalostuskustannukset, ja niiden jalostuksesta saatujen öljymäärien ja öljykakkujen hintojen yhteismäärän välinen erotus.
Ensimmäisessä kohdassa tarkoitettua tarkistusta sovelletaan 30 päivään kesäkuuta 1981 saakka."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä marraskuuta 1980.

Labels: 2
17